Diari Oficial de la Generalitat Valenciana


Sumari del DOGV 7372, del 01-10-2014 (2014/8818)

Notificació de resolució per la qual es declara l'extinció de l'autorització d'obertura i funcionament del centre de buceig amb sigles cb047a.
----------------------------------------------------------------------------------------------------------------------------------------------

### Dades del document

Número de DOGV
:   7372

Data del DOGV
:   01-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8818


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució per la qual es declara l'extinció de l'autorització d'obertura i funcionament del centre de buceig amb sigles cb047a. [2014/8818]  
Pel fet que no s'ha pogut notificar a Francisco Javier Sánchez Sánchez, titular del centre de busseig Dolphin, en el domicili conegut per esta Administració, la resolució de la consellera d'Infraestructures, Territori i Medi Ambient, de data 23 d'abril de 2014, per la qual es declara l'extinció de l'autorització d'obertura i funcionament del centre de busseig denominat Dolphin, i d'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa públic el text íntegre de l'esmentada resolució perquè este anunci servisca de notificació.  
«Vist l'expedient d'autorització d'obertura i funcionament del centre de busseig Dolphin, així com la sol·licitud de renovació d'esta per a l'any 2013  
Considerant que el Servici d'Administració de Ports ha constatat que el responsable del centre de busseig Dolphin no ha acreditat que es troba al corrent en el pagament de l'assegurança de responsabilitat civil, així com que el director tècnic del mencionat centre de busseig posseïsca la titulació de tècnic esportiu en busseig esportiu amb escafandre autònom, ni ha efectuat, si és el cas, les homologacions i equiparacions professionals previstes en les disposicions transitòries del Reial Decret 932/2010, de 23 de juliol, pel qual s'establix el títol de tècnic esportiu en busseig esportiu amb escafandre autònom i se'n fixen les ensenyances mínimes i els requisits d'accés.  
  
Considerant que amb data 27 de novembre de 2013 es comunica l'inici de l'expedient d'extinció de l'autorització, sense que en el termini concedit haja presentat documents o al·legacions per a la defensa dels seus interessos.  
Considerant que el director tècnic del centre de busseig exercix funcions per a les quals es requerix el títol de tècnic esportiu en busseig esportiu amb escafandre autònom, sense que haja acreditat posseir este títol ni haver efectuat les homologacions i equiparacions professionals previstes en les disposicions transitòries del Reial Decret 932/2010, i que s'han complit els tràmits exigibles per a revocar l'autorització del centre de busseig objecte d'este expedient  
  
Vista la proposta formulada pel director general de Transports i Logística i en compliment del que disposa l'article 7 del annex II del Decret 10/2003, de 4 de febrer, del Consell de la Generalitat, pel qual s'aprova el Reglament pel qual es regiran els centres de busseig de la Comunitat Valenciana i el procediment per a la sol·licitud d'autorització d'estos centres. Fent ús de les atribucions que em conferix el Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient  
Resolc: declarar l'extinció de l'autorització del centre de busseig Dolphin, sigles cb047a, per revocació expressa de l'Administració, per incompliment de la normativa vigent anteriorment exposada, amb la corresponent baixa en el Registre de Centres de Busseig de la Conselleria d'Infraestructura, Territori i Medi Ambient.  
Contra esta resolució, que posa fi a la via administrativa, es pot interposar un recurs potestatiu de reposició davant del mateix òrgan que la va dictar, en el termini d'un mes, o un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors ambdós des de la notificació d'esta resolució, sense perjuí de la utilització de qualsevol altre recurs que considere oportú».  
  
València, 16 de setembre de 2014.- El subsecretari: Gaspar Peral Ribelles.